Hildur Vala leikur í Ör ( eða Maðurinn er eina dýrið sem grætur ) , Atómstöðinni - endurliti og Meistaranum og Margarítu í Þjóðleikhúsinu leikárið 2019 - 2020 , auk þess sem hún tekur við titilhlutverkinu í Ronju ræningjadóttur . Hildur Vala útskrifaðist úr leiklistardeild Listaháskóla Íslands árið 2019 , en útskriftarverkefni árgangsins var Mutter Courage sem sýnt var í Kassanum í Þjóðleikhúsinu og hjá Leikfélagi Akureyrar . Hún lék einnig í útskriftarverki Adolfs Smára af sviðshöfundabraut , Heima er best . Áður en hún hóf nám í LHÍ lék hún og söng í ýmsum söngleikjum í Borgarleikhúsinu . Hún lék í Skeljum , stuttmynd eftir Ísak Hinriksson , og leikur í annarri seríu af Venjulegu fólki .